text: Lillebæltsbroen er åbnet igen
  31 marts 2011 kl. 11.11
  En mejetærsker, der væltede på Lillebæltsbroen skabte store trafikale problemer. Ved 15-tiden var broen åbnet for trafik igen.
  Kort før kl. 14 meddelte TV SYD-medarbejdere, at der er stillestående kø på vejen til den gamle bro - helt fra Arlas mejeri i Taulov. 
  Ifølge Sydøstjyllands Politi tabte mejetærskeren et hjul, da den kom fra Jylland op på broen. Mejetærskeren væltede og blev efterfølgende ramt af en lastbil.
  Det betyder, at alle tre spor på broen i retning fra Jylland mod Fyn nu er spærret, og at trafikken må ledes over den gamle lillebæltsbro i stedet.
  